พงศกร ขวัญเมือง

ร้อยตำรวจเอก พงศกร ขวัญเมือง (เกิด 15 กรกฎาคม พ.ศ. 2536)  เป็นนักการเมืองชาวไทย ปัจจุบันดำรงตำแหน่งโฆษกพรรคประชาธิปัตย์ อดีตโฆษกกรุงเทพมหานคร ในสมัยพลตำรวจเอก อัศวิน ขวัญเมือง อดีตรองสารวัตรสอบสวน สถานีตำรวจนครบาลทุ่งมหาเมฆ ผู้สมัครสมาชิกสภาผู้แทนราษฎรในการเลือกตั้ง พ.ศ. 2566 สังกัดพรรคประชาธิปัตย์

 ประวัติ 
พงศกร เกิดเมื่อวันที่ 15 กรกฎาคม พ.ศ. 2536 เป็นบุตรคนสุดท้องในจำนวน 3 คนของพลตำรวจเอก อัศวิน ขวัญเมือง กับวาสนา ขวัญเมืองเปิดตัวและหัวใจ ทายาท ‘ผู้ว่าฯ กทม.’ “ร.ต.ท.พงศกร ขวัญเมือง” 

สำเร็จการศึกษาจากโรงเรียนสวนกุหลาบวิทยาลัย, โรงเรียนเตรียมทหาร รุ่นที่ 53 (ประธานรุ่น), ปริญญาตรีจากโรงเรียนนายร้อยตำรวจ รุ่นที่ 69 (ประธานรุ่น)ประวัติ "หมวดเอิร์ธ พงศกร" โฆษกกรุงเทพมหานคร ทายาทผู้ว่าราชการกรุงเทพมหานคร, ปริญญาโทรัฐประศาสนศาสตรมหาบัณฑิต จากมหาวิทยาลัยคอลเลจลอนดอน และมหาวิทยาลัยออกซฟอร์ด โดยทุนรัฐบาลอังกฤษ ก่อนเข้ารับราชการเมื่อปี 2559 ในตำแหน่งรองสารวัตรสอบสวน สถานีตำรวจนครบาลทุ่งมหาเมฆ และลาออกจากราชการในเวลาต่อมา

งานการเมือง
พงศกรมีความสนใจงานด้านการเมืองมาตั้งแต่ พ.ศ. 2561 ปีต่อมาหลังลาออกจากราชการตำรวจ เขาได้รับการแต่งตั้งให้ดำรงตำแหน่งโฆษกกรุงเทพมหานคร พร้อมกับจินดารัตน์ ชโยธิน, ธรรมรัต หวั่งหลี และอรพินทร์ เพชรทัต โดยมีหน้าที่หลักคือการประชาสัมพันธ์มาตรการการจัดการโรคโควิด 19 ในกรุงเทพมหานคร 

ต่อมา พงศกรได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2566 ในพื้นที่เขตคลองเตยและวัฒนา โดยสังกัดพรรคประชาธิปัตย์ ทั้งนี้ พลตำรวจเอกอัศวิน บิดาของเขา ได้เข้าร่วมงานการเมืองกับพรรครวมไทยสร้างชาติ

เครื่องราชอิสริยาภรณ์
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๓๔ ตอนที่ ๕๒ ข หน้า ๑๒๐, ๒๗ กันยายน พ.ศ. ๒๕๖๐

 อ้างอิง 

 ข้อมูลเพิ่มเติม 

 เว็บไซต์พงศกร ขวัญเมือง  ที่ ModernBangkok.com

หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:พรรคประชาธิปัตย์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากมหาวิทยาลัยคอลเลจลอนดอน
หมวดหมู่:บุคคลจากมหาวิทยาลัยออกซฟอร์ด